title: 2008/215/KE: Deċiżjoni tal-Kunsill tat- 18 ta' Frar 2008 li tadotta r-regoli ta' proċedura tal-Kumitat tal-Fond Ewropew għall-Iżvilupp

text:
               19.3.2008

               MT

               Il-Ġurnal Uffiċjali ta’ l-Unjoni Ewropea

               L 78/35

         DEĊIŻJONI TAL-KUNSILL
   tat-18 ta' Frar 2008
   li tadotta r-regoli ta' proċedura tal-Kumitat tal-Fond Ewropew għall-Iżvilupp
   (2008/215/KE)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea,
   Wara li kkunsidra l-Ftehim ta' sħubija bejn il-membri tal-gruppi ta' l-Istati Afrikani, tal-Karibew u tal-Paċifiku, minn banda waħda, u l-Komunità Ewropea u l-Istati Membri tagħha, minn naħa l-oħra, iffirmaw f'Cotonou fit-23 ta' Ġunju 2000 (1) u rivedut fil-Lussemburgu, fil-25 ta' Ġunju 2005 (“il-Ftehim ta' Sħubija AKP-KE”),
   Wara li kkunsidra l-Ftehim Intern bejn ir-Rappreżentanti tal-Gvernijiet ta' l-Istati Membri, li ltaqgħu fi ħdan il-Kunsill, dwar il-Finanzjament ta' l-Għajnuna Komunitarja taħt il-Qafas Finanzjarju Pluriennali għall-perijodu 2008 sa l-2013 skond il-Ftehim ta' Sħubija ta' l-AKP-KE dwar l-allokazzjoni ta' assistenza finanzjarja għall-Pajjiżi u Territorji Barranin li għalih tapplika l-Parti Erbgħa tat-Trattat KE (2) (“il-Ftehim Intern”), u b'mod partikolari l-Artikolu 8(5) tiegħu,
   Wara li kkunsidra r-Regolament tal-Kunsill 2007/617/KE ta' l-14 Mejju 2007 dwar l-implimentazzjoni ta' l-Għaxar Fond Ewropew għall-Iżvilupp taħt il-Ftehim ta' Sħubija ta' l-AKP-KE (3) (“ir-Regolament ta' Implimentazzjoni ta' l-Għaxar FEŻ”),
   Wara li kkunsidra d-Deċiżjoni tal-Kunsill 2001/822/KE tas-27 ta' Novembru 2001 dwar l-assoċjazzjoni tal-pajjiżi u t-territorji lil hinn mill-baħar mal-Komunità Ewropea (4) (“id-Deċiżjoni ta' l-Assoċjazzjoni Barranija”),
   Wara li kkunsidra l-proposta mill-Kummissjoni,
   IDDEĊIEDA KIF ĠEJ:
   Artikolu 1
   Ir-regoli ta' proċedura tal-Kumitat tal-Fond Ewropew għall-Iżvilupp, kif stabbiliti fl-Anness, huma b'dan adottati.
   Artikolu 2
   Sad-dħul fis-seħħ tal-Ftehim Intern ir-regoli ta' proċedura tal-Kumitat tal-Fond Ewropew għall-Iżvilupp għandhom japplikaw biss għall-ħtiġijiet ta' programmazzjoni u l-proċeduri relatati ta' tfassil ta' deċiżjonijiet imsemmija fit-titoli II u III tar-Regolament ta' Implimentazzjoni ta' l-Għaxar FEŻ, u, fir-rigward tal-PTB, fl-Artikoli 20 u 24 tad-Deċiżjoni ta' Assoċjazzjoni Barranija.
   Artikolu 3
   Din id-Deċiżjoni għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali ta' l-Unjoni Ewropea.

      Magħmul fi Brussell, 18 ta' Frar 2008.

            Għall-Kunsill

            Il-President

         D. RUPEL

      (1)  ĠU L 317, 15.12.2000, p. 3

      (2)  ĠU L 247, 9.8.2006, p. 32.

      (3)  ĠU L 152, 13.6.2007, p. 1.

      (4)  ĠU L 314, 30.11.2001, p. 1. Id-Deċiżjoni kif emendata bid-Deċiżjoni tal-Kunsill 2007/249/KE (ĠU L 109, 26.4.2007, p. 33).

      ANNESS
      REGOLI TA' PROĊEDURA TAL-KUMITAT TAL-FOND EWROPEW GĦALL-IŻVILUPP
      Artikolu 1
      Kompożizzjoni
      Il-Kumitat tal-Fond Ewropew għall-Iżvilupp (“il-Kumitat”) għandu jinkludi d-delegazzjonijiet ta' l-Istati Membri (“id-delegazzjonijiet”) u għandu jiġi ppresedut minn rappreżentant tal-Kummissjoni.
      Rappreżentant tal-Bank Ewropew ta' l-Investiment għandu jieħu parti fil-proċeduri tal-Kumitat.
      Rappreżentant tas-Segretarjat Ġenerali tal-Kunsill għandu jattendi il-laqgħat bħala osservatur.
      Artikolu 2
      Referenza għall-Kumitat
      1.   Għandha ssir referenza għall-Kumitat fil-każijiet, u konformement mal-proċeduri, stabbiliti fl-Għaxar Regolament ta' Implimentazzjoni tal-FEŻ u, fejn ikun il-każ, fid-Deċiżjoni ta' Assoċjazzjoni Barranija. Fir-rigward tar-responsabbiltajiet mogħtija lilu bid-Deċiżjoni ta' Assoċjazzjoni Barranija, il-Kumitat għandu jissejjaħ il-“Kumitat FEŻ-PTB”.
      2.   Flimkien mal-każijiet ta' referenza previsti fil-paragrafu 1:

                  (a)

                  F'kull laqgħa l-Kummissjoni għandha tressaq lill-Kumitat lista tad-deċiżjonijiet meħuda fil-perijodu preċedenti abbażi ta' l-Artikolu 11 (2) u 12 tar-Regolament ta' Implimentazzjoni ta' l-Għaxar FEŻ;

                  (b)

                  il-Kumitat għandu jiġi nfurmat malajr kemm jista' jkun b'dewmien jew diffikultajiet fl-implimentazzjoni tal-programmi annwali ta' azzjoni, tal-programmi specjali ta' appoġġ u tal-miżuri speċjali li jistgħu jirriżultaw f'impenni addizzjonali jew bidliet sostantivi sinifikanti li x'aktarx jinvolvu referenza obbligatorja taħt id-dispożizzjonijiet tar-Regolament ta' Implimentazzjoni ta' l-Għaxar FEŻ.

            Artikolu 3
      Sejħa għal laqgħa
      1.   Il-Kumitat għandu jiġi msejjaħ mill-President tiegħu, li jkun qed jaġixxi fuq l-inizjattiva tiegħu jew fuq it-talba ta' Stat Membru.
      2.   Laqgħat konġunti tal-Kumitat ma' kumitati oħra jistgħu jiġu msejħa biex jiġu diskussi kwistjonijiet ta' interess komuni li jaqgħu fl-oqsma ta' responsabbiltà rispettivi tagħhom.
      Artikolu 4
      Aġenda
      1.   Il-President għandu jħejji l-abbozz ta' aġenda u jippreżentah lill-Kumitat.
      2.   L-aġenda għandha tagħmel distinzjoni bejn:

                  (a)

                  il-miżuri proposti li dwarhom il-Kumitat jintalab sabiex jagħti opinjoni skond il-proċeduri ta' tmexxija previsti fl-Artikolu 11 (3) tar-Regolament ta' Implimentazzjoni ta' l-Għaxar FEŻ;

                  (b)

                  kwistjonijiet oħra mressqa lill-Kumitat taħt it-termini ta' l-Artikoli 11 (4) u (5) tar-Regolament ta' Implimentazzjoni ta' l-Għaxar FEŻ, jew bl-inizjattiva tal-President jew b'talba bil-miktub minn Membru tal-Kumitat.

            3.   Kwalunkwe delegazzjoni tista' titlob l-inklużjoni ta' xi punt fuq l-aġenda tal-laqgħat tal-Kumitat. L-informazzjoni relevanti fuq dawn il-punti tista' tingħata bil-fomm.
      4.   L-aġenda għandha tinkludi l-approvazzjoni tal-minuti tal-laqgħa preċedenti.
      Artikolu 5
      Dokumentazzjoni li għandha tintbagħat lill-membri tal-Kumitat
      1.   Il-President għandu jibgħat l-invit għal-laqgħa, l-abbozz ta' l-aġenda u l-miżuri proposti li dwarhom hemm bżonn l-opinjoni tal-Kumitat u kwalunkwe dokument ta' ħidma ieħor lill-membri tal-Kumitat permezz tas-segretarjat fil-lingwi uffiċjali tal-Komunità, bħala regola ġenerali mhux aktar tard minn 15-il jum ta' xogħol qabel id-data tal-laqgħa.
      2.   F'każijiet urġenti, u fejn il-miżuri li għandhom jiġu addottati għandhom ikunu applikati immedjatament, il-President jista', fuq it-talba ta' membru tal-Kumitat jew fuq l-inizjattiva tiegħu/tagħha stess, iqassar il-perijodu stabbilit fil-paragrafu 1 għal ħamest ijiem ta' xogħol qabel id-data tal-laqgħa.
      3.   B'eċċezzjoni, f'każijiet ta' urġenza estrema sostanzjati kif xieraq (eż. ċirkostanzi serji ekonomiċi, soċjali u politiċi, diżastri naturali sofferti mill-pajjiż benefiċjarju jew ċirkostanzi oħrajn ta' natura simili li jkunu jeħtieġu reazzjoni tassew rapida), il-President jista', bit-talba ta' Membru tal-Kumitat jew fuq l-inizjattiva tiegħu/tagħha stess, jinjora l-perijodi stabbiliti f'paragrafi 1 u 2.
      4.   Il-paragrafi ta' dan l-Artikolu ma japplikawx għall-Karti ta' Strateġija u Programmi Indikattivi Pluriennali u l-aġġustament tagħhom b'riżultat tar-reviżjonijiet fit-terminu medju u dak aħħari imsemmija fl-Artikoli 4 u 5 tar-Regolament ta' Implimentazzjoni ta' l-Għaxar FEŻ.
      5.   Fil-każ ta' proposti li għandhom jingħataw lill-Kumitat għall-fehma tiegħu bi proċedura orali, id-delegazzjonijiet għandhom jinnotifikaw lis-segretarjat tal-Kumitat bil-miktub minn ta' l-inqas tlitt ijiem ta' xogħol qabel id-data tal-laqgħa:

                  (a)

                  b'dawk il-punti li għalihom fil-prinċipju jistgħu diġa' jagħtu l-qbil tagħhom u li huma jipproponu billi jinkludu bħala punti A (bil-kummenti/talbiet għal aktar informazzjoni jew mingħajr) fuq l-aġenda msemmija fl-Artikolu 4(1), u

                  (b)

                  dawk il-punti li jaħsbu li għandhom bżonn jiddiskutu u jipproponu li jiddaħħlu bħala punti B.

            Id-delegazzjonijiet għandhom ukoll jifformulaw kwalunkwe kummenti jew talbiet għal aktar informazzjoni bil-miktub u fl-istess limitu ta' żmien.
      Il-Kummissjoni għandha tipprovdi aktar informazzjoni u tirrispondi għall kwalunkwe kummenti, kull fejn possibli bil-miktub u qabel il-laqgħa tal-Kumitat.
      Artikolu 6
      Trasmissjoni ta' dokumenti ta' Strateġija lill-Assemblea Parlamentari Konġunta
      Skond l-Artikolu 4 (5) tar-Regolament ta' Implimentazzjoni ta' l-Għaxar FEŻ, is-segretarjat tal-Kumitat ser jittrażmetti d-Dokumenti ta' Strateġija lill-Assemblea Parlamentari Konġunta għal informazzjoni fl-istess waqt li jintbagħtu lid-delegazzjonijiet fil-Kumitat.
      Artikolu 7
      Opinjoni tal-Kumitat
      1.   Meta titressaq kwistjoni quddiem il-Kumitat għall-fehma tiegħu, din għandha tkun diskussa taħt il-kondizzjonijiet u skond il-proċedura stabbilita rispettivament fl-Artikolu 11 (3) tar-Regolament ta' Implimentazzjoni ta' l-Għaxar FEŻ u fl-Artikolu 8 (2) u (3) tal-Ftehim Intern.
      2.   Meta tintuża l-proċedural orali, u ssir bidla sostanzjali jew jiżdiedu elementi fattwali ġodda mal-miżuri ta' abbozz waqt il-laqgħa, il-President, fuq l-inizjattiva tiegħu/tagħha jew fuq it-talba ta' l-Istat Membru, jista'/tista' jipposponi/tipposponi l-vot fuq punt partikolari mill-aġenda sa tmiem il-laqgħa jew għal laqgħa oħra.
      3.   Jekk, fis-sitwazzjoni deskritta fil-paragrafu 2, il-President ma jiddeċidix li jipposponi l-vot kif mitlub minn delegazzjoni waħda (jew aktar), dik/dawk id-delegazzjoni/jiet tista' tippreżenta/jistgħu jippreżentaw riżerva li tista' tkun irtirata f'massimu ta' tlett ijiem ta' xogħol mill-jum ta' wara l-laqgħa. L-opinjoni tal-Kumitat għandha tiġi rreġistrata bħala definittiva fuq l-iskadenza ta' dan il-perijodu. Il-Kummissjoni għandha tinforma lill-Istati Membri bil-pożizzjoni definittiva addottata mill-Istat Membru/Stati Membri li d-delegazzjoni/jiet tiegħu/tagħhom tkun ippreżentat/ikunu ppreżentaw riżerva fil-Kumitat.
      4.   Jekk delegazzjoni hekk titlob, il-votazzjoni fuq kwistjoni tista' tkun posposta jekk id-dokumenti marbuta ma' aġenda speċifika ma jkunux intbagħtu lil membri fit-terminu ta' żmien stabbilit fl-Artikolu 5 (1) u (2). F'dak il-każ, il-President jista' jiddeċiedi li jestendi l-perijodu ta' konsultazzjoni, imma mhux aktar minn tmiem il-laqgħa ta' wara. Jekk ikun meħtieġ, tista' tkun applikata l-proċedura bil-miktub prevista fl-Artikolu 11 ta' dawn ir-regoli ta' proċedura.
      Madanakollu, wara proposta mill-President jew wara talba minn membru tal-Kumitat, il-Kumitat jista' jiddeċiedi b'maġġoranza sempliċi ta' membri li jżomm dan il-punt fuq l-aġenda minħabba l-urġenza tal-kwistjoni.
      5.   Fil-kuntest ta' eżaminazzjoni ta' programmi ta' azzjoni annwali, kwalunkwe delegazzjoni tista' titlob l-irtirar ta' proġett jew programm mill-programm ta' azzjoni annwali. Jekk din it-talba tkun appoġġata minn minorità ta' delegazzjonijiet li timblokka, kif stabbilit fl-Artikolu 9 (3), b'konnessjoni ma' 8 (2) tal-Ftehim Intern, il-programm ta' azzjoni annwali għandu jkun adottat mill-Kummissjoni mingħajr il-proġett jew programm in kwistjoni skond il-proċeduri ta' tmexxija stabbiliti fl-Artikolu 11 (3) tar-Regolament ta' Implimentazzjoni ta' l-Għaxar FEŻ. Dment li l-Kummissjoni, skond il-fehmiet tad-delegazzjonijiet tal-Kumitat, ma tkunx tixtieq tissokkta bil-proġett jew programm irtirat, hu għandu jitressaq mill-ġdid lill-Kumitat barra l-programm ta' azzjoni annwali fil-forma ta' proposta għal finanzjament li għandha mbagħad tkun adottata mill-Kummissjoni skond il-proċeduri ta' tmexxija stabbiliti fl-Artikolu 11 (3) tar-Regolament ta' Implimentazzjoni ta' l-Għaxar FEŻ.
      Artikolu 8
      Skambju ta' fehmiet
      1.   Skond l-Artikolu 11 (4) tar-Regolament ta' Implimentazzjoni ta' l-Għaxar FEŻ, il-Kumitat għandu jkollu skambju ta' fehmiet dwar il-konklużjonijiet ġenerali tar-reviżjonijiet ta' operat annwali u tar-rapport annwali msemmija fl-Artikolu 14 (3) tar-Regolament ta' Implimentazzjoni ta' l-Għaxar FEŻ. Kull delegazzjoni tista' tappella ukoll għal skambju ta' fehmiet dwar l-evalwazzjonijiet imsemmija fl-Artikolu 15 (2) tar-Regolament ta' Implimentazzjoni ta' l-Għaxar FEŻ.
      Kull delegazzjoni tista' tistieden lill-Kummissjoni fi kwalunkwe mument sabiex tipprovdi informazzjoni lill-Kumitat u sabiex isir skambju ta' fehmiet dwar kwistjonijiet marbuta ma' l-impenji deskritti taħt l-Artikolu 11 (2) tar-Regolament ta' Implimentazzjoni ta' l-Għaxar FEŻ.
      2.   Skambju ta' fehmiet bħal dan jista' jwassal għall-formulazzjoni ta' rakkomandazzjonijiet mid-delegazzjonijiet, li għandhom jitqiesu mill-Kummissjoni. Il-minuti tal-Kumitat għandhom jirriflettu l-interventi mwettqa. Intervent appoġġat minn maġġoranza kwalifikata ta' delegazzjonijiet, kif stabbilit fl-Artikolu 8 § 3, b'rabta ma' 8 § 2, tal-Ftehim Intern, għandu jkun reġistrat bħala rakkomandazzjoni.
      Artikolu 9
      Rappreżentanza u kworum
      1.   Kull delegazzjoni titqies bħala membru wieħed tal-Kumitat. Kull Stat Membru għandu jiddeċiedi l-kompożizzjoni tad-delegazzjoni tiegħu u għandu jinforma lill-President b'dan.
      2.   Bl-approvazzjoni tal-President, id-delegazzjonijiet jistgħu jiġu akkumpanjati minn esperti li mhumiex tal-gvern, bl-ispejjeż ta' l-Istat Membru konċernat. L-approvazzjoni tal-President tissejjes fuq l-avviż minn qabel tad-delegati lis-Segretarjat tal-Kumitat li jixtiequ jkunu akkumpanjati għal punt speċifiku ta' l-aġenda. Jekk il-President ma joġġezzjonax għall-parteċipazzjoni ta' espert qabel il-laqgħa in kwistjoni tal-Kumitat, il-permess jista' jitqies bħala mogħti.
      3.   Delegazzjoni tista', jekk ikun meħtieġ, tirrapreżenta massimu ta' Stat Membru ieħor. Il-President tal-Kumitat għandu jiġi avżat bil-miktub mill-inqas qabel il-bidu tal-laqgħa mid-delegazzjoni li tkun rappreżentata.
      4.   Il-kworum meħtieġ biex id-deliberazzjonijiet tal-Kumitat ikunu validi huwa dak li jippermetti opinjoni b'maġġoranza kwalifikata li għandha tinħareġ skond l-Artikolu 11 (3) tar-Regolament ta' Implimentazzjoni ta' l-Għaxar FEŻ.
      Artikolu 10
      Ammissjoni ta' partijiet terzi
      1.   Il-President jista' jiddeċiedi li jisma' esperti fuq punti speċifiċi, fuq it-talba ta' membru jew fuq l-inizjattiva tiegħu/tagħha.
      2.   Dawn l-esperti u dawk imsemmija fl-Artikolu 9(2) m' għandhomx ikunu preżenti jew jieħdu sehem meta l-Kumitat jgħaddi biex jieħu vot.
      Artikolu 11
      Il-proċedura bil-miktub
      1.   Fejn il-miżuri proposti ikunu soġġetti għall-proċedura bil-miktub, id-delegazzjonijiet għandhom 15 il-jum ta' xogħol minn meta jintbagħtu l-proposti sabiex jadottaw pożizzjoni. Kwalunkwe delegazzjoni tal-Kumitat li ma tesprimix l-oppożizzjoni jew intenzjoni tagħha li tastjeni qabel it-terminu perentorju stabbilit fl-ittra titqies li qablet taċitament mal-proposta;
      F'każijiet ta' urġenza jew urġenza estrema, it-termini perentorji stabbiliti fl-Artikolu 5(2) u (3) għandhom japplikaw. Il-każ ta' urġenza jew urġenza estrema għandu jkun sostanzjat bil-miktub mill-Kummissjoni. F'każijiet ta' urġenza estrema, il-qbil tad-delegazzjonijiet għandu jkun stabbilit biss jekk ikun ġie notifikat espressament. Kwalunkwe nuqqas ta' notifikazzjonijiet fi żmien 48 jitqies bħala astensjoni.
      2.   Madankollu, jekk membru tal-Kumitat jitlob li l-miżuri abbozzati jitqiesu waqt laqgħa tal-Kumitat, il-proċedura bil-miktub għandha tintemm hemmhekk u l-miżuri proposti għandhom jitmexxew għal-laqgħa li tmiss tal-Kumitat.
      3.   Il-Kummissjoni tgħarraf lill-Membri tal-Kumitat bil-miktub dwar ir-riżultat ta' proċedura bil-miktub hekk kif tkun adottata d-deċiżjoni in kwistjoni.
      Artikolu 12
      Appoġġ segretarjali
      Is-servizzi segretarjali tal-Kumitat għandhom jiġu provduti mill-Kummissjoni.
      Artikolu 13
      Minuti u sommarju tar-rapport tal-laqgħat
      Il-minuti ta' kull laqgħa għandhom jitħejjew taħt l-awspiċju tal-President u għandhom jinkludu l-opinjonijiet espressi dwar il-miżuri proposti u l-pożizzjonijiet espressi waqt il-laqgħa. Il-minuti għandhom jintbagħtu lill-membri tal-fi żmien 15-il jum ta' xogħol.
      Il-membri tal-Kumitat għandhom jibagħtu kwalunkwe kummenti bil-miktub li jista' jkollhom fuq il-minuti lill-President. Il-Kumitat għandu jiġi nfurmat b'dan; jekk ikun hemm xi nuqqas ta' qbil, l-emenda proposta għandha tiġi diskussa mill-Kumitat. Jekk in-nuqqas ta' qbil jippersisti, l-emenda proposta għandha tiġi annessa għall-minuti.
      Artikolu 14
      Lista ta' attendenza
      1.   F'kull laqgħa, il-President għandu jagħmel il-lista ta' l-attendenza li tispeċifika l-awtoritajiet u l-korpi li għalihom jappartjenu il-parteċipanti. Il-lista ta' attendenza titqassam lill-parteċipanti matul il-laqgħa.
      2.   Fil-bidu ta' kull laqgħa, kwalunkwe delegazzjoni li l-parteċipazzjoni tagħha fix-xogħol tikkostitwixxi kunflitt ta' interess fir-rigward ta' punt partikolari fuq l-Aġenda għandha tgħarraf lill-President b'din is-sitwazzjoni. Il-membri tad-delegazzjonjiet li ma jappartjenux għal awtorità jew organizzazzjoni partikolari ta' Stat Membru għandhom jiffirmaw dikjarazzjoni fejn jiddikjaraw li l-parteċipazzjoni tagħhom ma tqajjem l-ebda kunflitt ta' interess.
      Fl-eventwalità ta' kunflitt ta' interess bħal dan, il-membru konċernat għandu jirtira filwaqt li l-punti ta' l-aġenda relevanti qed jiġu trattati, fuq it-talba tal-President.
      Artikolu 15
      Korrispondenza
      1.   Il-korrispondenza dwar il-Kumitat għandha tiġi indirizzata lill-Kummissjoni, għall-attenzjoni tas-segretarjat tal-Kumitat.
      2.   Il-korrispondenza indirizzata lid-delegazzjonijiet mis-segretarjat għandha wkoll tintbagħat lir-Rappreżentant Permanenti ta' l-Istat Membru konċernat bl-aktar mod elettroniku rapidu u affidabbli.
      3.   Ħlief f'sitwazzjonijiet eċċezzjonali, il-korrispondenza bejn il-Kummissjoni u l-membri tal-Kumitat għandha tintbagħat fiż-żewġ direzzjonijiet bil-mezzi kompjuterizzati provduti għal dak il-għan.
      Artikolu 16
      Trasparenza
      1.   Il-prinċipji u l-kondizzjonijiet li jikkonċernaw l-aċċess pubbliku għad-dokumenti li japplikaw għall-Kumitat tal-FEŻ. Jekk talba bħal din tiġi mibgħuta lill-Istat Membru, hu għandu jaġixxi skond l-Artikolu 5 tar-Regolament (KE) Nru 1049/2001 tal-Parlament Ewropew u tal-Kunsill tat-30 ta' Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (1).
      2.   Il-proċeduri tal-Kumitat għandhom ikunu kunfidenzjali għall-parteċipanti kollha.
      Artikolu 17
      Spejjeż ta' funzjonament
      1.   L-ispejjeż ta' funzjonament tal-Kumitat, inklużi spejjeż ta' l-ivvjaġġar għal parteċipant wieħed minn kull Stat Membru, għandhom jiġu mħallsa mill-Kummissjoni.
      Jekk l-approprjazzjoni finanzjarja allokata tippermetti u fil-limiti ta' din ta' l-aħħar, il-Kummissjoni għandha tkopri l-ispejjeż ta' l-ivvjaġġar ta' żewġ membri tad-delegazzjoni li jagħmlu talba f'dan is-sens.
      2.   Il-Kummissjoni hija awtorizzata li trodd lura l-ispejjeż ta' l-akkomodazzjoni u ta' l-ivvjaġġar ta' l-esperti mistiedna skond l-Artikolu 8(1).
      3.   Il-Kummissjoni għandha tqiegħed għad-dispożizzjoni tal-Kumitat il-bini u r-riżorsi materjali neċessarji għax-xogħol tiegħu.

         (1)  ĠU L 145, 31.5.2001, p. 43.


title: Deċiżjoni tal-Kunsill tal- 11 ta’ Lulju 2006 li taħtar membru supplenti Ċek fil-Kumitat tar-Reġjuni

text:
               16.3.2007

               MT

               Il-Ġurnal Uffiċjali ta’ l-Unjoni Ewropea

               94

         DEĊIŻJONI TAL-KUNSILL
   tal-11 ta’ Lulju 2006
   li taħtar membru supplenti Ċek fil-Kumitat tar-Reġjuni
   (2006/509/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 263 tiegħu,
   Wara li kkunsidra l-proposta mill-Gvern Ċek,
   Billi:

               (1)

               Fl-24 ta' Jannar 2006 il-Kunsill adotta d-Deċiżjoni 2006/116/KE (1) li taħtar membri u membri supplenti tal-Kumitat tar-Reġjuni għall-perjodu mis-26 ta' Jannar 2006 sal-25 ta' Jannar 2010.

               (2)

               Sar vakanti post ta' membru supplenti fil-Kumitat tar-Reġjuni wara r-riżenja tas-Sur Ivan KOSATÍK,

         IDDEĊIEDA KIF ĠEJ:
   Artikolu 1
   Is-Sur Pavel HORÁK, Deputat President tar-Reġjun ta' Olomouc, huwa b'dan maħtur bħala membru tal-Kumitat tar-Reġjuni minflok tas-Sur Ivan KOSATÍK għall-perjodu li jifdal tal-mandat tiegħu, li huwa sal-25 ta' Jannar 2010.
   Artikolu 2
   Din id-Deċiżjoni għandha jkollha effett fid-data ta' l-adozzjoni tagħha.

      Magħmul fi Brussel, 11 ta’ Lulju 2006.

            Għall-Kunsill

            Il-President

         E. HEINÄLUOMA

      (1)  ĠU L 56, 25.2.2006, p. 75.


title: Deċiżjoni tal-Kunsill 2005/821/PESK tal- 21 ta' Novembru 2005 li temenda d-Deċiżjoni 2004/658/PESK dwar id-diżpożizzjonijiet finanzjarji applikabbli għall-baġit ġenerali ta’ l-Aġenzija tad-Difiża Ewropea

text:
               29.6.2006

               MT

               Il-Ġurnal Uffiċjali ta’ l-Unjoni Ewropea

               75

         DEĊIŻJONI TAL-KUNSILL 2005/821/PESK
   tal-21 ta' Novembru 2005
   li temenda d-Deċiżjoni 2004/658/PESK dwar id-dispożizzjonijiet finanzjarji applikabbli għall-baġit ġenerali ta’ l-Aġenzija tad-Difiża Ewropea
   IL-KUNSILL TA’ L-UNJONI EWROPEA,
   Wara li kkunsidra l-Azzjoni Konġunta tal-Kunsill 2004/551/PESK tat-12 ta' Lulju 2004 dwar l-istabbiliment ta Aġenzija tad-Difiża Ewropea (1) u b’mod partikolari l-Artikolu 18(1) tagħha,
   Billi:

               (1)

               Fit-13 ta' Settembru 2004, il-Kunsill adotta d-Deċiżjoni 2004/658/PESK (2) li tistabbilixxi d-dispożizzjonijiet finanzjarji applikabbli għall-budget ġenerali ta’ l-Aġenzija tad-Difiża Ewropea.

               (2)

               Fit-23 ta' Mejju 2005 il-Bord Direttiv ta' l-Aġenzija tad-Difiża Ewropea irrakkomanda lill-Kunsill biex jestendi minn sena għal sentejn il-perijodu li fih il-Bord Direttiv għandu jirrevedi u kif meħtieġ jemenda dawn id-dispożizzjonijiet finanzjarji.

               (3)

               Id-Deċiżjoni 2004/658/PESK għandha għalhekk tiġi emendata.

         IDDEĊIEDA KIF ĠEJ:
   Artikolu 1
   Fl-Artikolu 1 tad-Deċiżjoni 2004/658/PESK, it-tieni sentenza għandha tinbidel kif ġej:
   “Il-Bord Direttiv għandu jirrevedi jew jemenda kif meħtieġ dawn id-dispożizzjonijiet finanzjarji qabel il-31 ta' Diċembru 2006.”
   Artikolu 2
   Din id-Deċiżjoni għandu jkollha effett fid-data ta’ l-adozzjoni tagħha.
   Artikolu 3
   Din id-Deċiżjoni għandha tiġi ppubblikata fil-Ġurnal Uffiċjali ta’ l-Unjoni Ewropea.

      Maghmula fi Brussel, nhar il-21 ta' Novembru 2005.

            Ghall-Kunsill

            Il-President

         J. STRAW

      (1)  ĠU L 245, 17.7.2004, p. 17.

      (2)  ĠU L 300, 25.9.2004, p. 52.


title: 2009/711/KE: Deċiżjoni tal-Kunsill tal- 14 ta’ Settembru 2009 taħtar membru Olandiż fil-Kumitat tar-Reġjuni

text:
               19.9.2009

               MT

               Il-Ġurnal Uffiċjali tal-Unjoni Ewropea

               L 247/12

         DEĊIŻJONI TAL-KUNSILL
   tal-14 ta’ Settembru 2009
   taħtar membru Olandiż fil-Kumitat tar-Reġjuni
   (2009/711/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta mill-Gvern Olandiż,
   Billi:

               (1)

               Fl-24 ta’ Jannar 2006 il-Kunsill adotta d-Deċiżjoni 2006/116/KE li taħtar il-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010 (1).

               (2)

               Il-post ta’ membru wieħed fil-Kumitat tar-Reġjuni sar battal wara r-riżenja tas-Sinjura Johanna MAIJ-WEGGEN,

         IDDEĊIEDA KIF ĠEJ:
   Artikolu 1
   Hija b’dan maħtura membru fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2010:
   Is-Sinjura Karla M.H. PEIJS, Commissaris der Koningin in de provincie Zeeland,
   Artikolu 2
   Din id-Deċiżjoni għandu jkollha effett mill-jum tal-adozzjoni tagħha.

      Magħmul fi Brussell, l-14 ta’ Settembru 2009.

            Għall-Kunsill

            Il-President

         C. MALMSTRÖM

      (1)  ĠU L 56, 25.2.2006, p. 75.


title: Id-Deċiżjoni tal-Kunsill tat-22 ta’ Settembru 2003 dwar dwar il-konklużjoni tal-Ftehim li jġedded il-Ftehim ta’ koperazzjoni fix-xjenza u t-teknoloġija bejn il-komunità Ewropea u l-Ukrajna

text:
Avviż Legali Importanti

|

32003D0737

Official Journal L 267 , 17/10/2003 P. 0024 - 0024

		Id-Deċiżjoni tal-Kunsilltat-22 ta’ Settembru 2003dwar dwar il-konklużjoni tal-Ftehim li jġedded il-Ftehim ta’ koperazzjoni fix-xjenza u t-teknoloġija bejn il-komunità Ewropea u l-Ukrajna(2003/737/KE)IL-KUNSILL TA’ L-UNJONI EWROPEA,Wara li kkunsidra t-trattat li jistabilixxi l-komunità Ewropea, u b’mod partikolari t-tieni subparagrafu ta’ l-Artikolu 170, flimkien ma l-ewwel sentenza ta’ l-ewwel subparagrafu ta’ l-Artikolu 300(2), u l-ewwel subparagrafu ta’ l-Artikolu 300(3) ta’ dan,Wara li kkunsidra l-proposta tal-Kummissjoni,Wara li kkunsidra l-opinjoni tal-Parlament Ewropew [1]Billi:(1) Il-Ftehim ta’ koperazzoni fix-xjenza u t-teknoloġija bejn il-Komunità Ewropea u Ukrajna kien ffirmat f’Copenhagen fl-4 ta’ Lulju 2002.(2) L-Artikolu 12(b) tal-Ftehim jipprovdi li l-Ftehim għandhu jiġi konkluż għal perjodu inizjali li jispiċċa fil-31 ta’ Diċembru 2002 u li jkun mġedded bi Ftehim komuni bejn il-partijiet għal perjodu addizjonali ta’ ħames snin.(3) Bl-ittra bid-data 15 ta’ Ottubru 2002, il-Ministeru ta’ l-Affarijiet Barranin ta’ l-Ukrajna talab it-tiġdid tal-Ftehim msemmi hawn fuq għal ħames snin oħra. Il-partijiet għal-Ftehim jikkunsidraw li t-tiġdid mgħaġġel ta’ dan il-Ftehim ikun ta’ interess għaż-żewġ naħat.(4) Il-kontenut materjali tal-Ftehim imġedded għandu jkun identiku għal-materjal kontenut fil-Ftehim li skada reċentament.(5) Il-Ftehim li jġedded il-Ftehim ta’ koperazzjoni fix-xjenza u teknoloġija bejn il-Komunità Ewropea u l-Ukrajna għandha tapprova min-naħa tal-Komunità,IDDEĊIEDA DAN LI ĠEJArtikolu 1Il-Ftehim li jġedded il-Ftehim ta’ koperazzjoni fix-xjenza u teknoloġija bejn il-Komunità Ewropea u l-Ukrajna għal perjodu addizjonali ta’ ħames snin u huwa approvat min-naħa tal-Komunità.It-test ta’ dan il-Ftehim huwa anness ma’ din id-Deċiżjoni.Artikolu 2Il-President tal-Kunsill huwa b’dan awtorizzat li jinnomina l-persuna li għandha d-dritt li tiffirma l-Ftehim sabiex tesprimi l-kunsens tal-Komunita li tkun b’hekk marbuta.Magħmula fi Brussel, fit-22 Settembru 2003.F’isem il-KunsillIl-PresidentF. Frattini[1] Opinjoni tal-Parlament Ewropew ta’ l-1 ta’ Lulju 2003 (għadu mhux ippublikat fil-Ġurnal Uffiċjali).--------------------------------------------------


title: Id-Deċiżjoni tal-Kummissjoni tas-17 ta' Marzu 1999 dwar id-dispożizzjonijiet tar-Regolament tal-Kunsill (KE) Nru 3286/94 li tikkonċerna is-sistema Brażiljana mhux awtomatika ta' liċenzji ta' importazzjoni u l-operazzjonijiet tagħha (notifikata taħt id-dokument numru C (1999) 607)

text:
Avviż Legali Importanti

|

31999D0234

Official Journal L 086 , 30/03/1999 P. 0022 - 0025

		Id-Deċiżjoni tal-Kummissjonitas-17 ta' Marzu 1999dwar id-dispożizzjonijiet tar-Regolament tal-Kunsill (KE) Nru 3286/94 li tikkonċerna is-sistema Brażiljana mhux awtomatika ta' liċenzji ta' importazzjoni u l-operazzjonijiet tagħha(notifikata taħt id-dokument numru C (1999) 607)(1999/234/KE)IL-KUMMISSJONI TAL-KOMUNITAJIET EWROPEJWara li kkunsidraw it-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 3286/94 tat-22 ta' Diċembru 1994 li jippreskrivi proċeduri tal-Komunità fil-qasam tal-politika komuni kummerċjali sabiex jiġi żgurat l-eżerċizzju tad-drittijiet tal-Komunità taħt ir-regoli internazzjonali tal-kummerċ, b'mod partikolari dawk stabbiliti taħt l-awspiċi tal-Organizzazzjoni Dinjija tal-Kummerċ (WTO) [1], kie emendat bir-Regolament (KE) Nru 356/95 [2], u b'mod partikolari l-Artikoli 13 u 14 tiegħu,Wara li kkonsultat il-Kumitat Konsultattiv,Billi:A. PROĊEDURA(1) Fit-12 ta' Jannar 1998 il-Kummissjoni rċeviet ilment skond l-Artikolu 4 tar-regolament tal-Kunsill (KE) Nru 3286/94 (hawnhekk iżjed ‘l quddiem imsejjaħ "ir-Regolament"). L-ilment kien depożitat minn Febeltex (Fédération Belge du Textile).(2) Il-kwerelant allega li l-liċenzjar mhux awtomatiku Brażiljan ta' importazzjoni u b'mod partikolari l-infurzar tiegħu permezz tal-imposizzjoni ta' termini obbligatorji ta'ħlas u l-prezzijiet obbligatorji minimi huma inkonsistenti ma' diversi dispożizzjonijiet tal-Ftehim li jistabblixxi l-Organizzazzjoni Dinjija tal-Kummerċ (hawnhekk iżjed ‘l quddiem imsejjaħ "il-Ftehim WTO") u l-annessi li jinsabu miegħu. Fuq dak il-bażi l-kwerelant talab lill-Kummissjoni biex tieħu l-azzjonijiet kollha meħtieġa biex tikkonvinċi lill-Brażil biex tirrevoka dawk il-miżuri.(3) l-ilment fih evidenza prima facie li tiġġustifika li tinbeda l-proċedura ta' eżami tal-Komunità skond l-Artikolu 8 tar-Regolament. B'konsegwenza, dik il-proċedura kienet inbdiet fis-27 ta' Frar 1998 [3].(4) Wara li nbdiet il-proċedura tal-eżami il-Kummissjoni wettqet investigazzjoni fil-fond legal u fattwali fis-sistema Brażiljana ta'liċenzjar ta' importazzjoni kf applikata għall-prodotti tat-tessuti. Ibbażati fuq is-sejbiet ta' din l-investigazzjoni il-Kummissjoni waslet għall-konklużjonijiet tagħha li huma murija hawn taħt:B. SEJBIET LI JIRRIGWARDAW L-EŻISTENZA TA' OSTAKOLU GĦALL-KUMMER¬(5) L-investigazzjoni stabbiliet li s-sistema Brażiljana hija sistema ta' liċenzjar skond it-tifsira tal-Artikolu 3(1) tal-Ftehim WTO dwar proċeduri ta'liċenzjar ta' importazzjoni (ILP) u għandha għalhekk tikkonforma mar-regoli preskritti minn dan il-Ftehim kif ukoll bil-GATT 1994.(6) Il-leġislazzjoni rilevanti Brażiljana li tikkonċerna s-sistema ta' liċenzjar mhux awtomatiku ta' importazzjoni hija magħmula minn:- Decreto 660, tal-25 ta' Settembru 1992 (li jistabbilixxi s-Sistema Integrado de Comércio Exterior, Siscomex),- Portaria Interministerial 291 (Ministeru tat-Teżor/Ministeru tal-Industrija u Kummerċ) tat-12 ta' Diċembru 1996 (li tikkonċerna l-ipproċessar ta' operazzjonijiet ta' importazzjoni permezz tas-Siscomex),- Portaria Secex 21, tat-12 ta' Diċembru 1996 (li tikkonċerna l-implimentazzjoni ta' operazzjonijiet ta' importazzjoni permezz tas-Siscomex, inkluż il-kontroll tal-prezzijiet) u- Comunicados Decex li jelenka l-oġġetti suġġetti għall-illiċenzjar mhux awtomatiku ta' importazzjoni, li ġew konsolidati permezz tal-Comunicado Decex 37 tas-17 ta' Diċembru 1997.Iżda, s-sistema Brażiljana hija flessibbli ħafna: prodotti ġodda jistgħu jiġu miżjuda mal-lista ta' dawk li għalihom hija meħtieġa liċenzja mhux awtomatika ta' importazzjoni b'deċiżjoni sempliċi tal-Ministeru tal-Industrija, Kummerċ u Turiżmu.(7) Is-sistema Brażiljana ta' linċenzar hija operata permezz ta' strument komputerizzat imsejjaħ Siscomex. L-għoti ta' liċenzji ta' importazzjoni għal importazzjonijiet ta' prodotti tat-tessuti li joriġinaw fil-Komunità huwa marbut direttament ma' sett ta' prezzijiet obbligatorji minimi u termini obbligatorji ta' ħlas. Jekk dan it-tagħrif ta' dikjarazzjoni ta' importazzjoni ma jiunx skond dak deċiż u inkluż mill-awtoritajiet Brażiljani fis-Siscomex, l-applikazzjonijiet għall-liċenzji ta' importazzjoni ma jiġu proċessati u l-importatur jintalab biex jikkuntattja l-aġenzija lokali tad-Dipartiment tal-Kummerċ Barrani tal-Ministeru tal-Industrija, Kummerċ u Turiżmu (Decex).(8) Il-leġislazzjoni Brażiljana li tintroduċi din is-sistema ma tinkludix xi indikazzjoni tal-miżura li ċed tiġi implimentata permezz tal-proċedura ta'liċenzjar. Is-servizzi tal-Kummissjoni sabu l-eżistenza ta' regoli nterni amministrattivi jew linji gwida li jikkonċernaw it-termini obbligatorji ta' ħlas u l-prezzijiet minimi ta' importazzjoni li jintużaw fl-amministrazzjoni tas-sistema Brażiljana ta' liċenzjar ta' importazzjoni. Dawk ir-regoli ma humiex ippublikati. Bħala konsegwenza, l-gvernijiet u n-negozjanti ma jistgħux isiru jafuhom. B'żieda, ma hemm ebda possibbiltà ta' appell kontra dawk ir-regolamenti mhux uffiċjali.(9) Fejn is-Siscomex ma tipproċessax applikazzjonijiet ta' liċenzji ta' importazzjoni li ma jikkonformawx mal-ħtiġeit tat-termini tal-ħlas u l-prezzijiet minimi, ma tittieħed ebda deċiżjoni formali dwar l-applikazzjoni tal-importatur. Din tibqa' pendenti indefinittavament.(10) Is-sistema Brażiljana ma tidhirx li taqdi l-implimentazzjoni ta' xi miżura kompatibbli tal-GATT, bil-funzjoni unika tagħha tkun l-applikazzjoni u l-amministrazzjoni ta' proċeduri ta' importazzjoni bħala għodda ta' politika ta' kummerċ sabiex tirrestrinġi il-kurrent ta' importazzjonijiet ta' rpodotti tat-tessuti fil-Brażil. L-eżami wera wkoll li din is-sistema tippermetti lill-awtoritajiet Brażiljani li jiddeċiedu b'mod diskrezzjonarju u arbitrarju fuq il-bażi ta' raġunijiet mhux uffiċjali u mhux ippublikati, in-nuqqas ta' għoti ta'liċenzji ta' importazzjoni. Bl-imposizzjoni ta' termini obbligatorji tal-ħlas u prezzijiet minimi bħala kondizzjoni għall-ħruġ tal-liċenzja, il-Brażil sostanzjalment irrestrinġa l-importazzjonijiet ta' ċerti prodotti tat-tessuti li joriġinaw fil-Komunità u skoraġġixxa numru kbir ta' klijenti possibbli għall-produtturi tal-Komunità.(11) Il-Brażil għandu ma nnotifikax parti tal-leġislazzjoni rilevanti (Comunicado Decex 37, tas-17 ta' Diċembru 1997); il-parti li jibqa' ġiet notifikata b'dewmien ta' aktar minn sena, biss wara li nbeda mill-Kummisjoni l-eżami presenti taħt ir-Regolament u f'din in-notifikazzjoni tħalliet barra xi informazzjoini essenzali (per eżempju: il-lista ta' prodotti suġġetti għall-proċeduri ta'liċenzjar).(12) Taħt dan iċ-ċirkostanzi il-Kummissjoni tikkunsidra li l-allegazzjonijiet tal-kwerelant huma msejjesa sew u li l-prattiċi Brażiljani jikkostitwixxu ostakolu għall-kummerċ skond it-tifsira tal-Artikolu 2(1) tar-regolament, billi huma kuntrarji għad-dispożizzjonijiet li ġejjin:- l-Artikolu X.1 u XI.1 tal-GATT,- l-Artikolu 1(3), 3(2), 3(5)(f) u 5 tal-Ftehim WTO dwar proċeduri ta' liċenzjar ta' importazzjoni.(13) Il-Kummissjoni madanakollu tikkunsidra li r-referenza għall-bażijiet legali msemmija hawn fuq ma jeskludux ir-rikors għal xi dispożizzjoni pertineti oħra tal-Ftehim WTO u l-patti ta' Ftehim annessi miegħu, li jistgħu jkunu ta' użu fil-proċeduri quddiem id-WTO.Ċ. SEJBIET LI JIRRIGWARDAW EFFETTI KUNTRARJI GĦALL-KUMMER(14) L-investigazzjoni tal-Kummissjoni enfasizzat il-potenzalità enormi tas-suq Brażiljan għall-prodotti kompetittivi ħafna esportati mill-produtturi tal-Komunità. F'dan ir-rigward, is-sejbiet prinċipali dwar l-effetti kuntrarji għall-kummerċ ikkawżati mill-prattiċi kkontestati juru li s-sistema Brażiljana mhux awtomatika ta' liċenzjar ta' importazzjoni tirrappresenta restrizzjoni prinċipali għall-aċċess tas-suq Brażiljan għal diversi prodotti tat-tessuti tal-Komunità.(15) L-investigazzjoni tkopri prodotti li jinsabu fil-Kapitoli 50 sa 63 tan-Nomenklatura Maqgħuda u żvelat li l-effetti tas-sistema Brażiljana ivarjaw minn settur ta' prodotti għall-ieħor. B'mod ġenerali, minkejja l-potenzal kbir tas-suq Brażiljan, l-esporatzzjonijiet ta' tessuti tal-Komunità lejn il-Brażil ma rreġistraw ebda żieda sinjifikanti bejn l-1996 u l-1997, speċjalment meta mqabbla ma' dawk rapportati ma' swieq simili oħrajn tal-Amerika ta' Isfel.(16) B'mod partikolari, l-introduzzjoni ta' sistema mhux awtomatika ta' liċenzjar ta' importazzjoni u l-mod li bih qed tiġi implimentata permezz ta' termini obbigaotrji ta'ħlas u l-prezz minimu impost diġà kkawża fl-1997 u, f'xi każi fl-1996) tnaqqis ta' esportazzjonijiet ta' ċerti prodotti tat-tessuti tal-Unjoni Ewropea, għata tal-imtieraħ (Kodiċijiet NM: 55162310; 52104900), strixxi tat-tessuti wżati bħala ċintorini (Kodiċi NM: 58063210), għata tas-sodod (u prodotti relatati) (Kodiċijiet NM: 63023290), materjali sintetiċi nnittjati għall-purtieri (Kodiċi NM: 60024311), materjali tekniċi għal ilbies informali (per eżempju lyocell, elastan) (Kodiċi NM: 55161300) għall-Brażil.(17) Il-prattiċi Brażiljani kkontestati ikkawżaw telf importanti tal-kompetittività fis-suq Brażiljan għall-esportaturi tal-Komintà ta' ċerti prodotti tat-tessuti. Dak it-telf ta' kompetittività kien partikolarment drastiku f'dawk is-setturi bħal tal-għata tal-imtieraħ, materjal tal-purtieri u strixxi li jintużaw bħala ċintorini, li huma suġġetti għall-prezzijiet minimi ta' importazzjoni.(18) L-introduzzjoni tal-miżuri kontestati wasslet f'ħafna każijiet għal telf sinjifikanti fin-numru u l-importanza ta' klijenti Brażiljani kif ukoll fin-numru u l-importanza tal-ordnijiet riċevuti jew konfermati.(19) Il-ħtieġa ta' prezzijiet minimi wasslet ukoll għal tnaqqis sostanzjali fil-firxa ta' prodotti li jistgħu jiġu esportati lejn il-Brażil. Fi kliem ieħor, prodotti li l-prezz tal-esportazzjoni tagħhom huwa baxx iżżejjed, meta mqabbel mal-prezz obbligatorju minimu meħtieġ, ma jistgħux jiġu esportati aktar għaliex ma jkunux aktar kompetittivi f'dak il-prezz għola. Sinjifikament, din il-konsegwenza ta' spiss iseħħ b'relazzjoni ma'prodotti bi prezz baxx, li għalihom hemm kompetizzjoni għola lokalment. Għal din ir-raġuni, l-importatur Brażiljan jagħżel li jixtri prodott Brażiljan, li, kieku ma kinex għall-imposizzjoni ta' prezzijiet obbligatorji minimi, kien ikun aktar għali mill-prodott ekwivalenti tat-tessuti tal-Komunità.(20) Effett kuntraju ieħor tal-kummerċ ikkawżat fuq produtturi/esportaturi ta' prodotti tat-tessuti tal-Komunità huwa l-ħtieġa ta' speċifikazzjoni teknika jew il-komposizzjoni ta' prodott. Din il-bidla hija meħtieġa minħabba l-ħtieġa ta'konformità mal-prezzijiet minimi meħtieġa. Bidla fl-ispeċifikazzjoni teknika tal-prodott f'xi kżai hija l-uniku mod li jinkiseb prodott li l-prezz tiegħu iħares dak minimu meħtieġ u li jkun għadu ekonomikament vijabbli. F'dan ir-rigward, is-servizzi tal-Kummissjoni ġew provduti b'eżempji fejn, fil-każ ta' għata tal-imtieraħ, il-perċentwal ta' qoton, rayon, polyester, eċċ. fi prodott għandu jiġi mibdul, per eżempju billi tintuża materja prima ġdida (bħal rayon) jew billi tintuża materja prima ġdida li tirriżulta f'piż differenti għal kull metru kwadru (bħal polypropylene).(21) L-użu tas-sistema Brażiljana ta' liċenzjar mhux awtomatiku ta' importazzjoni bħala għodda politika kummerċjali biex tikkontrolla l-kurrenti tal-kummerċ irriżultat, f'xi setturi tat-tessuti, fi bdil sħiħ tal-kondizzjonijiet tas-suq li f'xi każi wassal kważi għall-għeluq tas-suq Brażiljan għall-esportaturi tat-tessuti tal-Komunità. Bħala eżempju, il-prezz minimu ta' importazzjoni ta' Dollari Amerikani 20/kg impost mill-awtoritajiet Brażiljani fuq ta' għata rrakkmat tal-imtieraħ taħt il-kodiċi NM 55162310 huwa aktar mid-doppju tal-prezz normal tal-bejgħ ta' dan il-prodott (jiġifieri Dollari Amerikani 8 sa 11/kg). Dik iż-żieda fil-prezz ikkawżat telf importanti ta' komptetittività fis-suq Brażiljan għall-esportaturi tal-Komunità ta' dan il-prodott tat-tessuti tad-dar(22) Għalhekk, il-Kummissjoni kkonkludiet li l-effetti msemmija hawn fuq jikkostitwixxu effetti kuntraji għall-kummerċ skond it-tifsira tal-Artikolu 2(4) tar-Regolament.D. INTERESS TAL-KOMUNITÀ(23) Fl-aħħar sentejn, il-produtturi u l-esportaturi Ewropej iddepożitaw tlett każijiet kontra prattiċi Brażiljani li għandhom effetti restrittivi fuq esportazzjonijiet tal-Komunità ta' prodotti differenti (pjanċi tal-azzar, tessuti u sorbitol). Dawn il-miżuri huma diretti lejn setturi speċifiċi sensittivi, b'mod mhux trasparenti, u permezz ta' proċess ta' deċiżjonijiet flessibbli ħafna. Għal din ir-raġuni huwa ta' importanza prinċipali li l-Komunità tittratta b'mod komprensiv is-sistema Brażiljana.(24) B'żieda, l-assigurazzjoni li l-imsieħba WTO jikkonformaw għall-kollox mal-obbligi tagħhom hija ta' importanza enormi għall-Komunità, li kkomettiet lilha nnifisha għall-istess obbligi. Huwa importanti għall-iffunzjonar tajjeb ta' sistema ta' kummerċ multilaterali li konsistentement titratta l-prattiċi allegatament inkompatibbli mat-WTO.(25) Fir-rigward tal-każ Febeltex, minħabba l-importanza tal-industrija tat-tessuti għall-Komunità kollha kemm hi u l-ħtieġa li jiġi żgurat aċċess ġust għas-swieq ta' pajjiżi terzi għall-prodotti tat-tessuti tal-Komunità, il-Komunità għandha minnufih tikkontesta is-sistema Brażiljana mhux awtomatika ta' liċenzjar, skond id-dispożizzjonijiet rilevanti tal-Ftehim dwar il-proċeduri ta'liċenzjar ta' importazzjoni, GATT 1994 u l-Ftehim WTO dwar ir-r-Riżoluzzjoni ta' Disputi.E. KONKLUŻJONIJIET U MIŻURI LI GĦANDHOM JITTIEĦDU(26) Saru laqgħat u ġew skambjati ittri mal-awtoritajiet rilevanti Brażiljani biex il-kwistjoni tiġi diskussa aktar biex titlaħaq soluzzjoni amikevoli, iżda l-awtoritajiet Brażiljani ma bagħtux xi proposta bil-ħsieb ta' dik is-soluzzjoni.(27) F'dan iċ-ċirkostanzi jidher li l-interessi tal-Komunità jitololbu li jinbdew proċedimenti WTO ta' riżoluzzjoni ta' disputa,IDDEĊIDIET:Artikolu 11. Is-sistema Brażiljana ta' liċenzjar mhux awtomatiku, il-prezzijiet obbligatorji minimi u t-termini obbligatorji ta' ħlas jidhru li huma inkonsistenti mal-obbligi ta' dak il-pajjiż taħt il-Ftehim Marrakech li jistabblixxi l-Organizzazzjoni Dinjija tal-Kummerċ u tikkostitwixxi "ostakolu għall-kummerċ" skond it-tifsira tal-Artikolu 2(1) tar-Regolament (KE) Nru 3286/94.2. Il-Komunità għandha tibda azzjoni kontra l-Brażilmtaħt il-Ftehim dwar ir-regoli u l-proċeduri għar-riżoluzzjoni ta' disputi u dispożizzjonijiet WTO oħrajn rilevanti bil-ħsieb li jiżguraw it-tneħħija tal-ostakolu għall-kummerċ.Artikolu 2Din id-Deċiżjoni għandha tgħodd mid-data tal-pubblikazzjoini tagħha fil-Ġurnal Uffiċjali tal-Komunitajiet Ewropej.Magħmula fi Brussell, fis-17 ta' Marzu 1999.Għall-KummissjoniLeon BrittanViċi-President[1] ĠU L 349, tal-31.12.1994, p. 71.[2] ĠU L 41, tat-23.2.1995, p. 3.[3] Avviż ta' bidu ta' proċedura ta' eżami li jikkonċerna ostakolu għall-kummerċ, skond it-tifsira tar-Regolament tal-Kunsill (KE) Nru 3286/94, li tikkonsisti fi prattiċi tal-kummerċ mantnuti mill-Brażil b'relazzjoni ma' kummerċ fi prodotti tat-tessuti (ĠU C 63, 27. 2. 98, p. 2).--------------------------------------------------


title: 2013/696/PESK: Deċiżjoni tal-Kumitat Politiku u ta' Sigurtà EUTM Mali/2/2013 tat- 12 ta’ Novembru 2013 dwar l-istabbiliment tal-Kumitat ta' Kontributuri għall-missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali)

text:
               30.11.2013

               MT

               Il-Ġurnal Uffiċjali tal-Unjoni Ewropea

               L 320/31

         DEĊIŻJONI TAL-KUMITAT POLITIKU U TA' SIGURTÀ EUTM MALI/2/2013
   tat-12 ta’ Novembru 2013
   dwar l-istabbiliment tal-Kumitat ta' Kontributuri għall-missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali)
   (2013/696/PESK)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari t-tielet subparagrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2013/34/PESK tas-17 ta' Jannar 2013 dwar missjoni militari tal-Unjoni Ewropea biex tikkontribwixxi għat-taħriġ tal-Forzi Armati ta' Mali (EUTM Mali) (1), u b'mod partikolari l-Artikolu 8(5) tagħha,
   Billi:

               (1)

               Taħt l-Artikolu 8(5) tad-Deċiżjoni 2013/34/PESK, il-Kunsill awtorizza lill-Kumitat Politiku u ta' Sigurtà (KPS) sabiex jieħu d-deċiżjonijiet rilevanti għall-istabbiliment ta' Kumitat ta' Kontributuri (KtK) għall-missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali).

               (2)

               Il-Konklużjonijiet tal-Kunsill Ewropew ta' Nizza tas-7, it-8 u d-9 ta' Diċembru 2000 u dawk ta' Brussell tal-24 u l-25 ta' Ottubru 2002 stabbilixxew l-arranġamenti għall-parteċipazzjoni ta' Stati terzi f'operazzjonijiet ta' maniġġar ta' kriżijiet u l-istabbiliment ta' KtK.

               (3)

               Il-KtK għandu jkun forum għad-diskussjoni tal-problemi kollha, relattivament għall-ġestjoni ta' EUTM Mali, mal-Istati terzi li jikkontribwixxu. Il-KPS, li jeżerċita l-kontroll politiku u d-direzzjoni strateġika tal-EUTM Mali, għandu jieħu kont tal-fehmiet espressi mill-KtK.

               (4)

               F'konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tipparteċipax fl-elaborazzjoni u fl-implimentazzjoni ta' deċiżjonijiet u azzjonijiet tal-Unjoni li għandhom implikazzjonijiet ta' difiża. Konsegwentement, id-Danimarka ma tipparteċipax fl-adozzjoni ta' din id-Deċiżjoni u la hi marbuta biha u lanqas hi soġġetta għall-applikazzjoni tagħha,

         ADOTTA DIN ID-DEĊIŻJONI:
   Artikolu 1
   Stabbiliment u termini ta' referenza
   B'dan huwa stabbilit Kumitat ta' Kontributuri (KtK) għall-missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali). It-termini ta' referenza tiegħu huma stabbiliti fil-Konklużjonijiet tal-Kunsill Ewropew ta' Nizza tas-7, it-8 u d-9 ta' Diċembru 2000 u dawk ta' Brussell tal-24 u l-25 ta' Ottubru 2002.
   Artikolu 2
   Kompożizzjoni
   1.   Il-membri tal-KtK għandhom ikunu dawn li ġejjin:

               —

               rappreżentanti tal-Istati Membri kollha,

               —

               rappreżentanti ta' Stati terzi li jipparteċipaw fl-EUTM Mali u li jipprovdu kontributi sinifikanti.

         2.   Rappreżentant tal-Kummissjoni jista' wkoll jattendi għal-laqgħat tal-KtK.
   Artikolu 3
   Informazzjoni mill-Kmandant tal-Missjoni tal-UE
   Il-KtK għandu jirċievi informazzjoni mill-Kmandant tal-Missjoni tal-UE.
   Artikolu 4
   Presidenza
   Il-KtK għandu jkun ippresedut mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà, jew mir-rappreżentant tiegħu jew tagħha, f'konsultazzjoni mill-qrib mal-President tal-Kumitat Militari tal-Unjoni Ewropea, jew mir-rappreżentant tiegħu jew tagħha.
   Artikolu 5
   Laqgħat
   1.   Il-KtK għandu jitlaqqa' mill-President fuq bażi regolari. Fejn iċ-ċirkostanzi jeħtieġu dan, jistgħu jissejħu laqgħat ta' emerġenza fuq inizjattiva tal-President, jew fuq talba ta' membru.
   2.   Il-President għandu jiċċirkola minn qabel aġenda provviżorja u dokumenti relatati mal-laqgħa. Il-President għandu jkun responsabbli biex iwassal lill-KPS l-eżitu tad-diskussjonijiet tal-KtK.
   Artikolu 6
   Kunfidenzjalità
   1.   F'konformità mad-Deċiżjoni tal-Kunsill 2013/488/UE tat-23 ta’ Settembru 2013 (2), ir-regoli ta' sigurtà tal-Kunsill għandhom japplikaw għal-laqgħat u l-proċedimenti tal-KtK. B'mod partikolari, ir-rappreżentanti fil-KtK għandhom ikunu fil-pussess ta' awtorizzazzjoni adegwata ta' sigurtà.
   2.   Id-deliberazzjonijiet fil-KtK għandhom ikunu koperti bl-obbligu tas-segretezza professjonali, sakemm il-KtK ma jiddeċidix unanimament mod ieħor.
   Artikolu 7
   Dħul fis-seħħ
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-12 ta’ Novembru 2013.

            Għall-Kumitat Politiku u ta’ Sigurtà

            Il-President

         W. STEVENS

      (1)  ĠU L 14, 18.1.2013, p. 19

      (2)  Deċiżjoni tal-Kunsill 2013/488/UE tat-23 ta’ Settembru 2013 dwar ir-regoli tas-sigurtà għall-protezzjoni ta’ informazzjoni klassifikata tal-UE (
         ĠU L 274, 15.10.2013, p. 1).